Den Vest-Sjællandske Avis, 1829-07-18
Belgrad har man nu erfaret Nederlaget ved Schumla i sit hele Omfang; men denne Efterretning synes der ikke at have foraarsaget en saa stor Nedslagenhed, som man kunde forvente; Tyrkerne udvise derved den samme Jevnmodighed som de pleie at lægge for Dagen ved ulykkelige Begivenheder. De Tyrkiske Aucthoriteter søge at formindske Russernes Fordeele saa meget som mueligt; men Følgerne af Slaget ville bevise deres Storhed. Man har faaet der Efterretninger fra Constantinopel af 18de Juni, som in indeholde, at de to Ambassadeurer ere ankomne til Constantinopel; men ikke noget om at Efterretningen om Nederlaget der er bleven bekiendtgjort. – De Engelske Blade især Coureren vedblive at commentere General Diebitsch Seier, ligesom enhver indløbende Efterretning fra Krigsskuepladsen, som er gunstig for Russerne, og at frakiende hiin Seier enhver muelig Følge af Vigtighed for Krigens videre Gang imellem Tyrkerne og Russerne, at sige til de Sidstes Fordeel. (Nu kommer det an paa hvorledes de kunne faae Erobringen af Silistrig saaledes forklaret at denne ikke heller bliver til nogen Fordeel). Vistnok er det at det tegner ikke til at Gen. Diebilsch har for det første tourneret Balcanbierget; men dersom han har faaet Efterretning om at Resten af Armeen i Schumla var i den Forfatning eller i den Stemning at der var Haab om at bringe den til at overgive sig, saa var dette den største Fordeel af Seieren, for hvis Opnaaelse ethvert videre Foretagende fortiente at opsættes.) Den Engelske Coureer fortæller med en kiendelig Glæde, ifølge Beretninger fra en privat Correspondent i Vallachiet, at Pesten vedbliver at anrettede største Ødelæggelser i den Russiske Armee, at Lægerne i Jbrail, Gallacz, Rimnick og andre afdenne Plage hiemsøgte Stæder ere uagtet alle Bestræbelser for at betragte Sygdommen som en blot Epidemie og en putrid Norvefeber, have overbeviist sig om at Sygdommen har de bestemteste Symptomer af Pesten, som raser i den Grad, at der ligger allene 25,000 Syge i Hospitalerne i hine Stæder; og Bladet mener at denne Ulykke vil kun tiene til at forøge dets Ønske for Freden. - Den Preussiske Statstidende indeholder ogsaa en officiel Bekiendtgiørelse fra Odessa af 27de Juni, hvori det blandt andet hedder: at for at forebygge det slemme Jndtryk som løgnagtige Rygter om en smittende Sygdom, som skulde herske i denne Stad, kunde foranledige, saa holder Øvrigheden det for nødvendigt at bekiendtgiøre for Jndvaanerne, at en smitsom Sygdom er virkelig ved fremmede Varer, trængt ind i Qvarantainen; men at man øieblikkeligen har truffet Forholdsregler for at forhindre dens videre Udbredelse. J Staden selv mærkes ikke allene ikke noget til den smitsomme Sygdom, men de sædvanlige Sygdomme er end- og i nærværende Øieblik meget sieldne; ogsaa i Bessarabien er Sundhedstilstanden meget beroligende. For kort Tid siden er en nye Sundhedscordon bliver trukket ned Dnisteren, for at forstærke Cordonen ved Pruth og ved Donau. - Men denne Efterretning, i hvor beroligende den end synes at være, viser dog hvor foruroeliggende Tilstanden maae være i Fyrstendom merne, og hvilket stort Onde de herskende Sygdomme i disse Lande er for den Russiske Armee i nærværende Tidspunkt. Den Østerrigske Jagttager beretter fra Odessa, at Sygdommen var udbredet der i Qvarantainen ved Klæder af saarede, syge og døde Russiske Soldater. Alle disse Effecter ere nu blevne brændte, og alle Skibe, som ankomme i Havnen, maae herefter i en vis Tid holdes i en Afstand fra Staden. Paa den Østerrigske Grændse har Militairen faaet Ordre til, efterat man er bleven overbeviist om, at Pesten virkelig tager til i Vallachiet, at betiene sig af Standretten imod dem, som overtræde Sanitets Forskrifterne, og da man ligeledes har erfaret, at der skal herske Qvægsyge i nogle Egne af Moldau, saa er det befalet, at alt det Qvægsom ankommer derfra, skal underkastes en 10 Dages Renseelse.